इसके बाद गेल ने अपने स्कोर की रफ्तार और बढ़ाई। उन्होंने राशिद खान द्वारा किए गए 14वें ओवर की चार लगातार गेंदों पर छक्के जड़कर इस ओवर में कुल 27 रन जड़ डाले। क्रिस गेल ने धुआंधार बल्लेबाजी करते हुए इसके बाद भी अपनी रफ्तार कम नहीं की और 58 गेंदों पर उन्होंने अपने आईपीएल करियर का छठा शतक जड़ डाला। गेल ने 63 गेंदों पर नाबाद 104 रनों की पारी खेली। हैदराबाद की ओर से भुवनेश्वर काफी किफायती गेंदबाज रहे। उन्होंने चार ओवर महज 25 रन दिए और एक खिलाड़ी को भी आउट किया।